《出使钱塘收书籍发大梁》
明代·程本立

奉使南行晓出关，回瞻宫殿紫云间。乡里那从枉道入，图书只载满船还。

百年艮岳尘飞海，八月胥涛雪涌山。一到钱塘一怀古，鄂王坟下泪潺湲。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。